b'\n_START_ARTICLE_\nEunoia\n_START_SECTION_\nEunoia\n_START_PARAGRAPH_\nAng Eunoia ang pinakamaikling salitang Ingles na naglalaman ng lahat ng patinig. Ito ay nagmula sa salitang Griyegong \xce\xb5\xe1\xbd\x94\xce\xbd\xce\xbf\xce\xb9\xce\xb1, na nangangahulugang "magandang pagiisip". Ito rin ay ginagamit paminsan sa larangan ng medisina patukoy sa normal na estado ng kalusugan ng kaisipan._NEWLINE_Sa retorika, ang eunoia ay ang mabuting hangaring nililinang ng tagapagsalita sa kanyang manonood, isang kondisyon ng kahandaang tumanggap. Sa ika-walong libro ng Nicomachean Ethics, gumamit si Aristotle ng isang salitang sumasangguni sa mabuti\'t mapagkawanggawang damdamin ng matapat na kaloobang mayroon ang isang asawa na siyang bumubuo sa basehan ng wastong batayan ng buhay ng tao. Isinasalin ni Cicero sa Latin ang eunoia sa salitang benevolentia.'